מיסיליה

מִסִילְיֶה (בערבית: مِسِليَة) הוא כפר פלסטיני בצפון השומרון, הממוקם כ-14 ק"מ דרומית לעיר ג'נין, בגובה כ-400 מטר מעל פני הים. לאחר הסכמי אוסלו סווג כל שטח הכפר כשטח A. על פי וילנאי, מקור השם אינו ידוע. בפי תושבי הכפר כמה סברות לגבי מקור השם: הכפר נקרא על שם תושביו הראשונים משבט בּני מסליה (بني مسلية) שהגיעו למקום, ככל הנראה מתימן, לאחר תבוסת הצלבנים. הכפר נקרא על שמה של סליה, שהייתה בתו של אחד הקיסרים הרומאים, שבנתה ארמון המשקיף על עמק סאנור באזור הנקרא אל-ח'ירבה. מיסיליה שוכנת במישור קטן למרגלות הר הגלבוע, שהוא חסר כל ניקוז טבעי, ותואר בתחילת המאה העשרים כביצה גדולה בעונת הגשמים המתייבשת בקיץ. מדרום לכפר מתנשא "ג'בל אבו אל-ח'יר" לגובה של 496 מ' מעל פני הים ובימים בהירים ניתן לראות ממנו את החרמון. על ההר מוצבות אנטנות של חברות הסלולר וַטַנִיה וג'וואל וכן מגדל של תחנת רדיו מקומית המשדרת מא-זַבאבדה. במיסיליה נמצאו חרסים מהתקופות הרומית, הביזנטית, המוסלמית וימי הביניים. בשנת 1838 תיאר אדוארד רובינסון את הכפר כשטייל באזור, כגובל במרג' סאנור הפורה ביותר. הוא ציין את הכפר כחלק ממחוז חַארִת'ה, צפונית לשכם. בשנת 1870 תיאר ויקטור גרן את הכפר כ"יושב על מורדותיה הצפוניים של גבעה נטועה בעצי זית מעולים; בתחתית יש מישור פורה ומעובד היטב." במפת הקרן לחקר ארץ ישראל שפורסמה ב-1882 מיסיליה תואר כ"כפר קטן, מנותק מהצפון עם גבעת מדרום. הכפר מוקף זית ומטעים טובים, עם העמק הפתוח שנקרא ואדי אל-מלכּ ('עמק המלך') בצפון. אספקת המים היא מבארות, שחלקן בעלות מראה קדום. מי הבארות מסופקים בעיקר על ידי מי גשמים." במפקד 1922 של ארץ ישראל שערכו שלטונות המנדט הבריטי, במיסיליה התגוררו כ-190 מוסלמים. מספר זה גדל במפקד 1931 ל-222 מוסלמים שהתגוררו ב-49 בתים. בסקר הכפרים של 1945 האוכלוסייה מנתה 330 נפשות. בשנת 1961 מנתה אוכלוסיית מיסיליה 606 נפשות. בשנת 1987 מנתה אוכלוסיית הכפר 1,200 איש ובשנת 1987 היו בכפר 1,680 איש. על פי הלשכה הפלסטינית המרכזית לסטטיסטיקה, אוכלוסיית הכפר מנתה 2,252 תושבים בשנת 2006. בכפר מתגוררים כ-200 איש בני משפחות פליטים שהגיעו אחרי 1948. בסקר הכפרים של 1945 נמצא ששטח הכפר הוא כ-9,038 דונם. מתוך שטח זה 5,358 דונם מיוחסים לתושבי הכפר, ועוד 3,680 דונם מושע. מתוך שטח הכפר נמצאו (ב-1945) 2,683 דונם שימשו למטעים וקרקע להשקיה, 2,592 דונם שימשו לגידול דגנים, ואילו 23 דונם היו קרקע בנויה. הגידולים החקלאיים העיקריים בכפר הם זיתים, ענבים, תאנים וירקות. מי ההשקיה מגיעים מבארות מים. בנוסף לחקלאות, קיימות בסביבות הכפר מחצבות אבן וכן מספר מנסרות. רשת חשמל מודרנית, שנפרסה במימון קטארי, מכסה 100% מצורכי האוכלוסייה. מדיה וקבצים בנושא מיסיליה בוויקישיתוף זאב וילנאי, אריאל, אנציקלופדיה לידיעת א"י, 1976, עמ' 4451 يوسف أبو نعيم - יוסף אבו נעים, قرية مسلية - כפר מסיליה, Palestine Remembered, 2020 "Bethulia (Bαιτουλοόα, Bαιτουλία, Bετυλοόα, Bαιτυλοόα; Vulgate, Bethulia)". The Jewish Encyclopedia. Funk & Wagnalls. 1901–1906. נבדק ב-28 ביוני 2018. {{cite encyclopedia}}: (עזרה) "Palestine". The Jewish Encyclopedia. Funk & Wagnalls. 1901–1906. נבדק ב-28 ביוני 2018. {{cite encyclopedia}}: (עזרה) فريق موسوعة عارف, Mohamed Khamis, مسلية (جنين), 2021-05-18 Zertal, 2004, pp. 228-229 Robinson and Smith, 1841, vol 3, p. 153 Robinson and Smith, 1841, vol 3, 2 appendix, p. 130 Guérin, 1874, p. 344 Conder and Kitchener, 1882, SWP II, pp. 156-157 Barron, 1923, Table V, Sub-district of Jenin, p. 29 Mills, 1932, p. 69 Government of Palestine, Department of Statistics. Village Statistics, April, 1945. Quoted in Hadawi, 1970, p. 54 , مسلية - Misilya - מיסיליה, Palestine Remembered, 2007 Government of Jordan, Department of Statistics, 1964, p. 25 Government of Palestine, Department of Statistics. Village Statistics, April, 1945. Quoted in Hadawi, 1970, p. 99 Government of Palestine, Department of Statistics. Village Statistics, April, 1945. Quoted in Hadawi, 1970, p. 149